open-index/open-wikipedia-markdown huggingface dataset:
Saudade (revista)

***Saudade*** foi unha revista galega que se publicou en México entre 1942 e 1953. Estaba editada polo Grupo Saudade e Irmandade Galeguista de Cidade de México.

## Historia e características 
A publicación da revista *Saudade* desenvolveuse en dúas etapas. A primeira delas entre os anos 1942 e 1944, na que se publicaron os números 1 ó 5; a segunda entre 1952 e 1953, na que saíron os números 5 bis e 7. O número 6 non parece que fora publicado nunca.

Tivo como editor responsable nos dous primeiros números a Xosé Caridad Mateo, pasando a ocupar o posto Ramiro Illa Couto no terceiro número, e Ramón Cabanillas Álvarez nos números catro e cinco. A redacción estaba integrada por Florencio Delgado Gurriarán, Carlos Velo, Ramiro Illa Couto e Ramón Cabanillas Álvarez, e con eles colaboraban Marcial Fernández Vázquez, Manuel Porteiro Viñas e Bieito Búa Rivas.

Na súa segunda etapa estivo dirixida por Marcial Fernández Vázquez, Luís Soto Fernández incorporouse á redacción e contou con colaboracións de galeguistas do interior.

Dentro da liña editorial de *Saudade* estivo sempre a defensa da lingua e o seu mantemento e difusión fóra de Galicia. No número 7 Ramón Cabanillas di que a lingua é a defensa e o máis transcendente signo de identidade do país. A lingua é unha bandeira ideolóxica que centra frases propagandísticas e textos doutrinais ao longo dos sete números da publicación. Mesmo con frecuencia os anuncios das páxinas publicitarias levan textos en galego. As achegas de colaboradores non galegos foron tamén traducidas ó galego. Hai poucos textos en castelán.

*Saudade* tomou como motivo principal a publicación de contidos relacionados co ámbito galego, máis concretamente os de interese para os exiliados galegos en México. Trátase de páxinas de carácter cultural, defensoras e divulgadoras da lingua en América, con atención particular á creación literaria. A súa orientación política é de signo galeguista e nacionalista, e a súa posición antifascista intensifícase nos dous derradeiros números.

## Contidos 
*Saudade* caracterizouse como revista de contido poético, con máis do 30% dos textos publicados na revista. Os textos en prosa eran minoritarios e consistían en artigos de crítica e ensaio, narrativa e poética. A temática galega foi constante nas páxinas dedicadas a escritores, á emigración, historia, folclore, economía, música, lingua, política de Galicia, celtismo e atlantismo etc.

As ilustracións son relativamente escasas, sempre en branco e negro e normalmente de pequeno formato. Predominan as inspiradas en figuras, paisaxes e escenas galegas. A fotografía foi empregada en contadas ocasións. Colaboraron os ilustradores Arturo e Uxío Souto, Manuel Colmeiro, Zarzalejo, Carlos Maside, Cándido Sánchez Mazas ou Ramiro Illa Couto, que normalmente non asinaban as súas obras.

## Véxase tamén 
### Bibliografía 
* 
* 
* Alonso Girgado, L. et al. (eds.). Saudade (Verba galega nas Américas). México DF, 1942-1953.. CIRP, 2008, ISBN 978-84-453-4557-3.
* 
* 

### Outros artigos 
* Publicacións impresas da diáspora galega
Fontoira

O topónimo **Fontoira** pode referirse a:

;En Galiza
***Fontoira**, lugar da parroquia de Castrillón, no concello do Corgo;
***Fontoira**, lugar da parroquia de Mondego, no concello de Sada;
***Fontoira**, lugar da parroquia de Padriñán, no concello de Sanxenxo;
***Fontoira**, lugar da parroquia de Goiriz, no concello de Vilalba.

Amais, como apelido pode referirse a:

***Manuel Fontoira Peón**, médico pontevedrés (1907-1986);
***Manuel Fontoira Surís**, médico pontevedrés, fillo do anterior (1938-2006);
***Manuel Fontoira Lombos**, médico pontevedrés, fillo do anterior e neto do primeiro;
***Rafael Fontoira Surís**, arquitecto e historiador pontevedrés, fillo do primeiro (n. 1946).

## Véxase tamén
### Outros artigos
***Fontoura**, lugar da parroquia de Salvaterra, no concello de Salvaterra de Miño.
Fontoira, Padriñán, Sanxenxo

**Fontoira** (do latín *fontem auream*, 'fonte de ouro') é un lugar da parroquia de Padriñán do concello de Sanxenxo (Pontevedra). Segundo o IGE, tiña 127 habitantes en 2016 (57 mulleres e 70 homes), o que representa un mantemento respecto a anos anteriores, cando tiña 130 en 2009 e 123 en 2004.

## Lugares e parroquias 
### Lugares de Padriñán 
### Parroquias de Sanxenxo 
## Véxase tamén 
* Lugares de Sanxenxo

## Notas
Florida

Como topónimo **Florida** pode referirse a:

;En Galiza
***A Florida**, parroquia do concello de Vigo;
***Florida**, lugar da parroquia de San Pedro de Viveiro, no concello de Viveiro;
***A Florida**, lugar da parroquia de Campos, no concello de Melide;
***A Florida**, lugar da parroquia de Rarís, no concello de Teo;
***A Florida**, lugar da parroquia do Mato, no concello de Palas de Rei;
***A Florida**, lugar da parroquia de Miraz, no concello de Friol;
***A Florida**, lugar da parroquia de Torneiros, no concello do Porriño;
***A Florida**, lugar da parroquia de Padriñán, no concello de Sanxenxo.

;Fóra de Galiza

;Na Arxentina
***Florida**, barrio da cidade de Vicente López, na provincia de Bos Aires;
***Florida Oeste**, barrio da cidade de Vicente López, na provincia de Bos Aires.

;En Bolivia
***Provincia de Florida**, no departamento de Santa Cruz.

;En Chile
***Florida**, comuna da VIII rexión de Biobío, Chile.

;En Colombia
***Florida**, municipio do Valle del Cauca.

;En Cuba
***Florida**, municipio de Cuba.

;Nos Estados Unidos de América
***Florida**, estado dos Estados Unidos de América;
***Florida**, aldea do estado de Missouri.

;Nas Illas Salomón
***Illas Florida**, pequeno grupo de illas na Provincia Central.

;No Perú
***Distrito de Florida**, na provincia de Bongará, departamento de Amazonas.

;En Porto Rico
***Florida**, municipio de Porto Rico.

;No Uruguai
***Florida**, cidade do Uruguai;
****Departamento de Florida**, con capital en dita cidade.

## Véxase tamén
### Outros artigos
***O Rosal Florido**, lugar da parroquia de Lavadores, no concello de Vigo.
Eduardo de Woodstock

miniatura|250px|Eduardo de Woodstock, o *Príncipe Negro*
**Eduardo de Woodstock** (en inglés, *Edward of Woodstock*), nado en Woodstock, o 15 de xuño de 1330 e finado en Londres o 8 de xuño de 1376, foi un príncipe inglés fillo do rei Eduardo III. Foi coñecido co alcume do *Príncipe Negro*, debido á cor da súa armadura.

## Traxectoria 
En 1343 foi proclamado Príncipe de Gales, en calidade de herdeiro do trono do seu pai. Participou activamente na Guerra dos Cen Anos e na Guerra Civil de Castela (1366 - 1369), loitando do lado de Pedro I, a quen tamén apoiou a nobreza galega, contra Henrique de Trastámara.

Tras o seu falecemento, foi soterrado na catedral de Canterbury.

## Véxase tamén 
### Ligazóns externas 
* Biografía e descrición da particular armadura do *Príncipe Negro*
Laredo Remo Club

[miniatura|right|300px|Traiñeira de Laredo (vermella) xunto á de Orio (amarela) na [bandeira de Plentzia.]]
O **Laredo Remo Club** foi un club de remo da localidade de Laredo (Cantabria). Disputa regatas en tódalas categorías e modalidades do banco fixo (bateles, traiñeiriñas e traiñeiras).

## Historia 
O club comezou participando na modalidade de traiñeiras nos anos 1975, 1976, 1977, 1978, 1979 e 1981 co nome de "La Pejinuca", logrando o seu mellor resultado na Copa de 1976, na que quedou terceira e na cuarta praza da I Bandeira Vila de Bilbao de 1978, ano no que tamén conseguiu o subcampionato Rexional por detrás de Astillero e segundo no Gran Premio de Astillero. A partir de 1981 non volve sacar a traiñeira, mais no 2003 conseguiu unha tripulación para competir.

No 2005, a traiñeira de Laredo foi a cuarta clasificada na liga Vasca (actual Liga ARC). En 2006, debido á expulsión da Liga San Miguel da Sociedad Deportiva de Remo Astillero por parte dos organizadores e segundo os estatutos debería subir o primeiro clasificado da mesma zona xeográfica do equipo que sae da liga. Polo tanto Laredo (situado un posto por riba do Club de Remo Ciudad de Santander) ascendeu á Liga San Miguel, ademais tamén gañara o play off da Liga ARC. Esa mesma tempada finalizou segunda na Bandeira de Santander.

Durante o 2006 os resultados non foron bos, polo que o equipo rematou penúltimo na liga e tivo que disputar o play off de descenso á Liga ARC. No play off enfrontábanse a San Pedro (Campión da Liga ARC, a Samertolameu, (Campión da Liga Galega e a Koxtape (clasificada no último posto da Liga San Miguel por detrás de Laredo). Na primeira regata do play off gañou San Pedro e na segunda posición e a 11 segundos situouse Laredo. Na segunda xornada decidíase todo e gañou outra vez San Pedro, obrigando a Laredo a finalizar segunda ou terceira no caso de que o segundo fose Koxtape, e así ocorreu, Koxtape foi segunda a 1 segundo de San Pedro e Laredo quedou na terceira posición a 7 segundos do primeiro. Así Laredo superou a Koxtape e Samertolameu e se mantivo na Liga San Miguel.

No 2007, o seu nivel foi superior ao da tempada anterior e non pasaron tantos problemas para manterse na máxima categoría do remo. Finalmente foron décimos e se salvaron de disputar o play off.

No 2008 quedaron duodécimos e no play off perderon o dereito a participar na Liga San Miguel. En outono o equipo foi disolvido por ser economicamente incapaz de afrontar as súas débedas.

## Palmarés 
* **1 Bandeira Príncipe de Asturias:** 2003

## Notas
Ramón Pérez Costales

**Ramón Pérez Costales**, nado en Oviedo o 31 de maio de 1832 e finado na Coruña o 18 de xaneiro de 1911, foi un médico e político galego.

## Traxectoria 
Malia comezar os seus estudos na Universidade de Oviedo, tivo que trasladarse a Santiago de Compostela debido a compromisos laborais do seu pai, cidade onde remataría a licenciatura de medicina en 1854. En 1866 trala sublevación dos sarxentos do cuartel de San Gil en Madrid exíliase a Portugal. Dous anos despois, en 1868 volta instalándose na Coruña e formando parte do Partido Repúblicano Federal de Francesc Pi i Margall, alí traballaría duramente na actividade política do partido ata ser apartado da dirección, intre no que comeza a espallar a idea de crear a Unión Republicana de Galicia.

Foi elixido deputado pola Coruña en 1872 e en 1873 (Cortes Constituíntes da I República) volveu ser deputado por Carral. Presentou ás Cortes a proposta de Estatuto de Galicia de José Sánchez Villamarín, na que se pedía "una Galicia independiente pero parte integrante de la nación", aínda que o intento de autodeterminación non prosperou pola pouca duración da I República. Os republicanos federalistas elaboraron de novo en 1883 un proxecto de Constitución para o Estado Galaico, que foi aprobado pola primeira asemblea federal galega celebrada en 1886, que elixiu un Consello de Goberno executivo presidido por Moreno Barcia e outros catro membros, un por cada provincia galega, sendo designado Pérez Costales en representación da Coruña.

Cando Pi i Margall se fixo cargo da República foi designado ministro de Fomento o 28 de xuño de 1873.

En 1894 senta o precedente da Real Academia Galega ao promover xunto coa escritora Emilia Pardo Bazán a Comisión Xestora para a creación da Academia Gallega sobre a base da sociedade Folklore Gallego. Posteriormente, na creación da actual Real Academia Galega, en 1906, sería nomeado académico de honra ao ser a materialización dunha das súas ideas.

## Notas
## Véxase tamén 
### Bibliografía 
* 
* 
* 
* 
* 

### Ligazóns externas 
* Ramón Pérez Costales *Enciclopedia de Oviedo*.
Palasport Mens Sana

O **Palasport Mens Sana**, tamén coñecido como *Pala Mens Sana* e anteriormente como *Palasclavo*, é un pavillón polideportivo situado na cidade de Siena, na Toscana, Italia. Con capacidade para 6.000 espectadores (7.025 en pé), foi inaugurado o 24 de outubro de 1976. Alberga os encontros como local do Mens Sana Basket, equipo que compite na Lega Basket Serie A, máxima competición do baloncesto italiano. Tamén é usado en partidos da Euroliga.

## Véxase tamén
### Outros artigos
*Mens Sana Basket.

### Ligazóns externas
*Imaxe na web oficial da Euroliga
Illunbe Kirol Elkartea

miniatura|Adestramento Trintxerpe, 2014.
**Club Atlético Illunbe**, coñecido por motivos de patrocinio como **Trintxerpe Funeraria Vascongada** é un club de remo do barrio de **Trintxerpe**, na localidade de Pasaia, Gipúscoa (Euskadi). Actualmente compite na Liga ARC.

## Historia 
O Illunbe KE foi fundado en 1987 grazas á iniciativa dun grupo de afeccionados ao remo de Trintxerpe, e dende aquela competiu en distintas modalidades do remo en banco fixo por todo o Cantabrico, como as súas catro participacións na Bandeira da Concha (chegando en dúas á serie de honra), así como dúas participacións na Liga ACT, contribuíndo xunto con Koxtape e Sanpedrotarra a que Pasaia sexa a única localidade do Cantábrico que tivo tres representantes na máxima categoría do remo. Ao longo destes anos colleitou numerosos éxitos como os Campionatos de Gipúscoa e Euskadi de 1998 na modalidade de bateles, o Campionato de Euskadi do 2003 na categoría de traiñeiras, Bandeira de Pasaia de 1997 ou as citadas participacións na Bandeira da Concha O 2007, ano do seu 20 aniversario, chegou o momento máis crítico da entidade, xa que por distintas razóns, a traiñeira non puido competir. No 2008 un grupo de ex-remeiros e antigos cargos directivos decidiron retomar o camiño comezado 21 anos atrás, conseguindo volver a competir.

## Palmarés 
* 1 Campionato de traiñeiras de Esukadi: 2003
* 1 Campionato de Gipúscoa de bateles: 1998
* 1 Campionato de Euskadi de bateles: 1998
* 1 Bandeira de Biarritz: 1996

## Véxase tamén 
### Ligazóns externas 
* Sitio oficial do Illunbe KE
PalaLottomatica

O **PalaLottomatica**, antes coñecido como *Palazzo dello Sport* ou *PalaEUR*, é un pavillón polideportivo situado na cidade de Roma, Italia. Con capacidade para 11.200 espectadores, foi inaugurado en 1960 con motivo dos Xogos Olímpicos de Roma. Albergou os encontros como local da Virtus Roma mentres competía na Lega Basket Serie A, máxima competición do baloncesto italiano, e na Euroliga.

## Historia 
O edificio foi encargado ao arquitecto Pier Luigi Nervi, en colaboración con Marcello Piacentini. O proxecto iniciouse en 1956, sendo construído entre 1958 e 1960. O estadio coñeceríase polo nome de *PalaEUR*, debido á súa localización no barrio romano do mesmo nome. Entre os anos 1999 e 2003, o edificio foi remodelado polo arquitecto Massimiliano Fuksas, pasando a ser o estadio dun equipo de baloncesto romano patrocinado pola empresa de apostas Lottomatica. Por este motivo, o estadio foi rebautizado co nome de *Palatottomática*.

Ademais da competición olímpica de baloncesto de 1960, neste estadio celebráronse diversos eventos deportivos internacionais, entre os que destacan os torneos entre equipos NBA e FIBA dos anos 1989 e 2006, e o EuroBasket de 1991. Tamén, debido á súa boa acústica e gran capacidade, é sede de numerosos concertos musicais (como os Rolling Stones en 1970, Pink Floyd en 1971, Elton John en 1973 e 2003, Bob Dylan en 1984, Green Day1996, Bruce Springsteen en 2005 ou Guns N' Roses en 2010).

## Construción 
O estadio é unha xigantesca cúpula de 100 m de diámetro, construída cunha fina lámina encartada de formigón armado, apoiada en 48 soportes inclinados.
No perímetro da cúpula, e compensando o esforzo dos alicerces de soporte, disponse un cilindro acristalado que alberga as circulacións exteriores. Do mesmo xeito que no Panteón de Agripa, a iluminación realízase por un oco circular central, protexido por unha pequena lanterna.

## Características 
O estadio ten capacidade para 11.200 espectadores, e posúe un comedor para 300 persoas, unha zona de exposicións, e unha terraza panorámica ao EUR de 2.700 m².

## Notas 
## Véxase tamén 
### Outros artigos 
* Virtus Roma
* Xogos Olímpicos de 1960

### Ligazóns externas 
* Sitio web oficial
Pontevedra Alternativa

**Pontevedra Alternativa** é un partido independente do concello de Pontevedra formado en 2010 co obxectivo de presentarse ás eleccións municipais de 2011.

## Historia
Antes que o partido naceu a idea de se presentar á alcaldía do empresario Ramón Pedras Lorda ("Petete"), a finais de 2009, coa creación do blog *Alcalde Pedras*. Máis tarde constituíuse o partido de forma oficial e creouse a lista á alcaldía, sendo o nº 2 Leoncio Feijóo.

A súa campaña electoral estivo centrada en propostas para a cidade, baseada na presenza en seccións locais de medios de comunicación como o *Diario de Pontevedra*, *Faro de Vigo* ou *La Voz de Galicia*.

## Resultados electorais
## Véxase tamén
### Ligazóns externas
*Blog da candidatura .
Club de Remo Valle de Camargo

[miniatura|right|300px|A traiñeira de Camargo durante a [Bandeira Sotileza en 2008.]]
O **Club de Remo Valle de Camargo** é un club de remo da localidade de Camargo (Cantabria). Ao longo da súa traxectoria acadou éxitos importantes, disputando regatas en tódalas categorías e modalidades de banco fixo (bateis, traiñeiriñas e traiñeiras) e tamén en competicións de banco móbil por todo o estado español.

## Historia
[miniatura|Regata eliminatoria [Bandeira da Concha 2012.]]
O club foi fundado en 1979 por un grupo de amigos, entre eles o presidente Fernando López Lejardi. En 1981 organizouse o primeiro evento organizado polo club, o *Trofeo Virgen del Carmen*, e en 1983 debutou en traiñeiras, grazas a unha embarcación de segunda man mercada ao San Nikolas Arraun Taldea de Portugalete. En 1985, conseguiu o segundo posto no Gran Premio do Nervión e a Bandeira Petronor.

A partir de 1983 competiu nas principais probas do calendario de traiñeiras ata 1989, cando non puido sacar a traiñeira por problemas para completar a tripulación. Ao ano seguinte, en 1990, volve sacar a traiñeira, facéndoo ininterrompidamente aata o 2000, cando volve ter o mesmo problema. No 2003, logo de tres anos, volve competir. No 2004 continúa competindo, mais no 2005 volveron os problemas para completar.

No 2006 inscribiuse na Liga ARC e se clasificou na primeira división, aínda que os resultados non foron bos, a pesar de todo gañaron a regata de Hondarribia. No 2007 conseguiu o seu mellor resultado na liga, sendo cuartos, mais sen gañar ningunha regata. No 2008 finalizou terceiro a liga, sendo sexto no 2009. Na campaña de 2010 logrou o subcampionato e acadou o ascenso á Liga San Miguel logo de superar as regatas de promoción.

## Palmarés
* **1 Bandeira Príncipe de Asturias:** 1988.

## Véxase tamén
### Ligazóns externas
* Páxina oficial do Club de Remo Camargo
Vía da Prata

A **Vía da Prata** ou **vía mozárabe** é unha ruta cultural e histórica de orixe incerta que unía Mérida, capital da Lusitania, con Astorga, capital da Gallaecia ástur. Actualmente  promoveuse unha ruta turística que arrinca de Sevilla e chega ata Xixón.

Un gamallo desta ruta constitúe, cara á actual Galicia, unha das rutas do camiño de Santiago, recoñecida oficialmente pero pendente de delimitación. Desde Chaves entra en Galicia cara a Verín. En Monterrei divídese, cun camiño cara a Xinzo de Limia e outro cara a Laza, para se xuntaren despois de novo.

Do seu interese cultural fala a presenza no seu traxecto de cidades Patrimonio da Humanidade, como Salamanca ou Zamora.

## Terminoloxía 
### Vía da prata 
Malia o seu nome, non se asocia directamente coa explotación ou comercio da prata durante a súa orixe. O termo procede do árabe "*Bal’latta*", que significa "camiño empedrado". Esta designación foi utilizada polos musulmáns para referirse a unha ampla e sólida vía romana que unía as cidades de Augusta Emerita (Mérida) e Asturica Augusta (Astorga), facendo uso de camiños preexistentes. A pesar de que a súa orixe etimolóxica non está relacionada co metal,  acabou tendo un papel importante no transporte de prata americana durante a época colonial.

### Camiño mozárabe 
Aínda que unha das vías de peregrinación dos mozárabes coincide coa ruta de peregrinación a Santiago, hai outra que vai de Málaga a Compostela que recibe o mesmo nome.

## Notas 
## Véxase tamén 
### Ligazóns externas 
* La Vía de la Plata
Río Valderaduey

O **río Valderaduey** é un curso fluvial de Castela, afluente do río Douro pola marxe dereita.

## Etimoloxía
Historicamente, o río chamouse Aratol e de aí derivou en Araduey e despois en «Val d'Aratol» e «Valderaduey».

## Percorrido
O río Valderaduey nace na paraxe de Vallehondo, limitando coas provincias de León, no monte de Riocamba, e de Palencia, no termo municipal de Mantinos, comunidade autónoma de Castela e León.

Os seus principais afluentes son os ríos Valdehunco, Bustillo, Navajos, Salado e Sequillo. Sen o río Sequillo morrería sen auga en Zamora.

Atravesa os termos municipais de Sahagún -municipio máis importante polo que discorre-, Becilla de Valderaduey e Villalpando. Desemboca na marxe dereita do Douro, á altura de Villagodio, a uns 3&nbsp;km de Zamora.

O río percorre pequenas poboacións de vivendas feitas de tapial e adobes, como a cor da auga que arrastra o mesmo material. Moitas aldeas que atravesa levan o seu nome. Discorre apracible e sen sobresaltos camiño da desembocadura. Canalizado para evitar as riadas invernais, nas épocas de pesca acolle pescadores de cana (barbos e carpas) e reteles (cangrexos).
Caja Mágica

A **Caja Mágica** (en galego: *Caixa Máxica*) é un complexo polideportivo, principalmente adicado ao tenis e ao baloncesto, situado en Madrid, España. Localízase no Barrio de San Fermín, no distrito de Usera, a beiras do río Manzanares. Foi presentada como a instalación de tenis máis moderna do mundo e como a infraestrutura estrela da candidatura madrileña para os Xogos Olímpicos de 2016. Nestas instalacións xoga os seus partidos a sección de baloncesto do Real Madrid.

## Deseño e estrutura 
O complexo deportivo foi deseñado polo arquitecto francés Dominique Perrault. Os materiais principais empregados na Caixa Máxica, de forma cubicular, son o aceiro, o aluminio e o vidro. Estrutúrase ao redor de dous edificios principais, *La Caja Mágica* e o *Tenis Indoor*.

A Caja Mágica alberga tres pistas con cubertas móbiles, instaladas de terra batida. A pista central (chamada oficialmente *Estadio Manolo Santana*) ofrece capacidade para 12.442 persoas. As pistas menores dispoñen de 3.194 (*Estadio Arantxa Sánchez Vicario*) e 2.730 asentos respectivamente. O *Tenis Indoor* alberga once pistas cubertas de menor tamaño. Dispón así mesmo das instalacións correspondentes á súa función como club deportivo.

## Inauguración e eventos 
A Caja Mágica foi inaugurada o 8 de maio de 2009 cun concerto do cantante de rock Lenny Kravitz. Desde ese ano, é a sede do Torneo Masters de Tenis de Madrid. Utilizarase a pista Manolo Santana para os partidos de baloncesto do Real Madrid Real Madrid. A canle de vídeos musicais MTV tamén celebrou os seus premios MTV Europe Music Awards 2010 na Caixa Máxica o 7 de novembro de 2010.

## Notas 
## Véxase tamén 
### Ligazóns externas 
* Páxina web oficial
* Vídeo cerimonia inauguración
* Fotogalería do recinto.
Joaquín Vaamonde Cornide

**Joaquín Vaamonde Cornide**, nado na Coruña en 1872 e finado no Pazo de Meirás en 1900, foi un pintor galego encadrado dentro da Xeración Doente.

## Traxectoria
Iniciouse no mundo da pintura da man do pintor compostelán Modesto Brocos, e axiña deixa a súa cidade natal para viaxar a Montevideo e Buenos Aires. Volveu aos 22 anos de idade xa convertido nun artista cun estilo de seu. A finais do século XIX conseguira facerse cun nome en Madrid, en parte grazas á influencia na cidade da escritora Emilia Pardo Bazán que naquel tempo triunfaba na literatura española como escritora e como figura pública. A súa complicidade era tal que a escritora converteuno no protagonista de *La Quimera*, onde era retratado coma un pintor novo con talento que desprezaba o seu traballo de retratista da burguesía, desexando ser como os grandes mestres que observa no Museo do Prado. Aos 32 anos de idade morre debido á tuberculose.
miniatura|Vaamonde en 1896.
Na actualidade atópase no Museo de Belas Artes da Coruña a súa obra sobranceira, destacando entre outras un retrato en pastel de Pardo Bazán e un retrato de Ramón Pérez Costales (promotor da Real Academia Galega xunto a Pardo Bazán).

## Galería de imaxes
## Notas
## Véxase tamén
### Bibliografía
* 
* 
* , María; "VAAMONDE CORNIDE, Joaquín". *Gran Enciclopedia Galega Silverio Cañada*.
* 
*  (1990). "El arte contemporáneo" en *Enciclopedia temática de Galicia*, t. V-Arte, , Nauta, Barcelona , ISBN 84-278-1210-8 (v.5).
* 
* 
* 
* 
* 

### Outros artigos
* Jenaro Carrero
* Ovidio Murguía
* Ramón Parada Justel

### Ligazóns externas
*Enciclopedia online Museo Nacional del Prado .

*Joaquín Vaamonde no Museo de Belas Artes da Coruña.
A Laxe, Padriñán, Sanxenxo

**A Laxe** é un lugar da parroquia de Padriñán do concello de Sanxenxo (Pontevedra). Segundo o IGE, tiña 60 habitantes en 2016 (27 mulleres e 33 homes), mantendo practicamente a poboación que tiña en 2009, con 62 veciños, e aumentando respecto ó ano 2004, cando eran 50.

## Lugares e parroquias 
### Lugares de Padriñán 
### Parroquias de Sanxenxo 
## Véxase tamén 
* Lugares de Sanxenxo
Concert

***Concert: The Cure Live*** é o primeiro álbum en directo da banda inglesa The Cure, editado o 22 de outubro de 1984. Foi gravado en maio de 1984 no Hammersmith Odeon en Londres e en Oxford. A súa edición en casete conta na cara-b cun álbum xemelgo de anomalía, titulado ***Curiosity (Killing the Cat): Cure Anomalies 1977–1984***.

## Listaxe de cancións 
Temas compostos por Robert Smith, Simon Gallup e Lol Tolhurst, agás onde se indique.

# "Shake Dog Shake" (Smith) - 4:14
# "Primary" - 3:29
# "Charlotte Sometimes" - 4:06
# "The Hanging Garden" - 4:05
# "Give Me It" (Smith) - 2:49
# "The Walk" (Smith, Tolhurst) - 3:31
# "One Hundred Years" - 6:48
# "A Forest" (Smith, Matthieu Hartley, Gallup, Tolhurst) - 6:46
# "10:15 Saturday Night" (Smith, Michael Dempsey, Tolhurst) - 3:44
# "Killing an Arab" (Smith, Dempsey, Tolhurst) - 2:51

### *Curiosity (Killing the Cat): Cure Anomalies 1977–1984* 
Son un conxunto de rarezas gravadas de 1977 ata 1984.
# "Heroin Face"
# "Boys Don't Cry"
# "Subway Song" 
# "At Night"
# "In Your House" 
# "The Drowning Man"
# "Other Voices"
# "The Funeral Party"
# "All Mine"
# "Forever"
Entreat

***Entreat*** é un álbum en directo da banda inglesa The Cure, gravado no Wembley Arena de Londres en xullo de 1989 e publicado o 11 de setembro de 1990 a través do selo Fiction Records. Está composto enteiramente por temas do seu álbum *Disintegration*. *Entreat* foi distribuído exclusivamente en Francia como unha ferramenta promocional. Porén, cando as gravacións piratas comezaron a aparecer o álbum tivo unha edición limitada en Europa.

Os dous últimos temas foron lanzados en 1989 como caras-b da versión estadounidense de "Lullaby". As cancións "Fascination Street", "Last Dance", "Prayers For Rain" e "Disintegration" tamén están incluídas no sinxelo "Pictures of You".

A re-edición de *Disintegration* no ano 2010 contaba cunha versión remasterizada e remesturada de *Entreat*, titulada *Entreat Plus* xa que conta coas doce cancións do álbum, incluídas as catro que foron excluídas de *Entreat*.

## Listaxe de cancións 
### Entreat Plus
## Notas
2.0 editora

**2.0 editora** é unha empresa editorial galega con sede en Ames fundada en 2010 que combina soportes tradicionais tal que o papel cos soportes dixitais, como libros electrónicos, *tablets* ou dispositivos móbiles. Traballa con textos literarios, científicos ou empresariais. Algúns títulos publicados pola editorial son *O home que era Xoves* de G.K. Chesterton ou *Sen novas de Gurb* de Eduardo Mendoza.
Show

***Show*** é un álbum en directo da banda inglesa The Cure, editado o 19 de outubro de 1993 e gravado no Palace of Auburn Hills de Auburn Hills, Míchigan (un suburbio de Detroit) en 1992, durante a xira de promoción do álbum *Wish*. *Show* tamén foi lanzado como vídeo do concerto.

Este álbum foi lanzado xunto con *Paris*, que foi gravado en París. Show inclínase cara ao material máis pop e recente da banda como "Just Like Heaven", "Pictures of You" e "Friday I'm in Love" mentres que *Paris* amosa os seus temas máis clásicos.

## Listaxe de cancións 
*Show* é un dobre CD editado en distintas versións con distintas listaxes de temas. A versión estadounidense é a única lanzada cun único disco. As cancións que non encaixaban no disco estadounidense ("Fascination Street", "The Walk" e "Let's Go to Bed") lanzáronse no EP *Sideshow*.

### Disco 1 
# "Tape" – 2:25
# "Open" – 7:18
# "High" – 3:31
# "Pictures of You" – 7:38
# "Lullaby" – 4:25
# "Just Like Heaven" – 3:37
# "Fascination Street" – 5:00
# "A Night Like This" – 4:46
# "Trust" – 5:15

### Disco 2 
# "Doing the Unstuck"
# "The Walk"
# "Let's Go to Bed"
# "Friday I'm in Love"
# "In Between Days"
# "From the Edge of the Deep Green Sea"
# "Never Enough"
# "Cut"
# "End"

### Edición dun só disco 
# "Tape/Open"
# "High"
# "Pictures of You"
# "Lullaby"
# "Just Like Heaven"
# "A Night Like This"
# "Trust"
# "Doing the Unstuck"
# "Friday I'm in Love"
# "In Between Days"
# "From The Edge of the Deep Green Sea"
# "Never Enough"
# "Cut"
# "End"
Paris (álbum)

***Paris*** é un álbum en directo da banda inglesa de rock alternativo The Cure, gravado en Le Zénith en Paris, no mes de outubro de 1992 durante a súa xira do álbum *Wish*. Foi editado o 26 de outubro de 1993 a través do selo Fiction Records.

*Paris* foi lanzado ao mesmo tempo que *Show*, que foi gravado nos Estados Unidos. O álbum conta con temás máis clásicos, como "The Figurehead" e "One Hundred Years", que *Show*, con cancións máis recentes e populares.

## Listaxe de cancións 
# "The Figurehead" - 7:26
# "One Hundred Years" - 7:15
# "At Night" - 6:39
# "Play for Today" - 3:50
# "Apart" - 6:37
# "In Your House" - 3:59
# "Lovesong" - 3:31
# "Catch" - 2:41
# "A Letter to Elise" - 4:50
# "Dressing Up" - 2:49
# "Charlotte Sometimes" - 3:58
# "Close to Me") - 3:57
Superfuzz Bigmuff Plus Early Singles

***Superfuzz Bigmuff Plus Early Singles*** é un recompilatorio da banda edtadounidense de grunge Mudhoney. O disco contén o EP ''Superfuzz Bigmuff enteiro, as caras-a e b de dous sinxelos, e dúas versións de sinxelos compartidos con Sonic Youth e Dicks. Foi editado polo selo Sub Pop Records o 25 de outubro de 1990.

## Listaxe de cancións 
Todos os temas por Mudhoney, agás onde se indique.

#"Touch Me I'm Sick" – 2:35
#"Sweet Young Thing (Ain't Sweet No More)" – 3:46
#"Hate the Police" (Dicks) – 2:08
#"Burn It Clean" – 3:00
#"You Got It (Keep It Outta My Face)" – 2:53
#"Halloween" (Sonic Youth) – 6:12
#"No One Has" – 3:26
#"If I Think" – 3:37
#"In 'N' Out of Grace" – 5:28
#"Need" – 3:00
#"Chain That Door" – 1:51
#"Mudride" – 5:43
Here Comes Sickness: The Best of the BBC

***Here Comes Sickness: The Best of the BBC*** é o terceiro recompilatorio da banda estadounidense de grunge Mudhoney, editado no ano 2000 polo selo Sub Pop Records.

## Listaxe de cancións 
# "Here Comes Sickness" - 3:31
# "If I Think" - 3:30
# "By Her Own Hand" - 3:15
# "You Make Me Die" - 1:33
# "Judgement, Rage, Retribution and Thyme" - 2:25
# "Dissolve" - 3:00
# "Poisoned Water" - 2:11
# "Editions of You" - 2:38
# "Suck You Dry" - 2:27
# "You Got It (Keep It Out of My Face)" - 2:26
# "What Moves the Heart?" - 3:08
# "In My Finest Suit" - 4:46
# "Judgement, Rage, Retribution and Thyme" - 2:19
# "This Gift" - 3:02
# "Into Your Schtik" - 3:44
# "Touch Me I'm Sick" - 2:40
# "Fuzzgun" - 1:54
# "Poisoned Water" - 2:06
# "When Tomorrow Hits" - 3:25
# "1995" - 4:55
# "Hate the Police" - 2:10
Trahamunda

**Trahamunda** foi unha monxa galega da Alta Idade Media. Naceu cara ao século VII no lugar de San Martiño, e tamén se coñece como *Atramunda* ou *Tramunda*.

## Traxectoria 
Vivía no convento de San Martiño da illa de Tambo (do que xa non quedan restos), de onde foi raptada xunto con outras monxas nunha incursión dos mouros, segundo algunhas fontes por Abd al-Rahman I, e segundo outras polo seu neto Abd ar-Rahman II. Levárona a Córdoba para formar parte do harén, pero ao se negar foi recluída en presidio durante once anos. 
miniatura|esquerda|Escudo do concello de Poio.
Segundo a lenda, o día 23 de xuño pediulle a Deus -ou ó mesmo San Xoán- poder estar en Poio o día seguinte, día de San Xoán. Un anxo deulle unha folla de palmeira, coa que viaxou até Galiza; posteriormente plantou a palma preto do mosteiro de Poio, onde xermolou e se mantivo até o século XVI. Outra versión di que, tras rezar a Deus para volver á súa terra, caeu sen sentido e cando acordou estaba deitada nos chanzos do cruceiro que hai fronte ó mosteiro, cunha folla de palmeira na man, seca; mesmo así, plantouna e arraigou de contado. No escudo de Poio figura a imaxe da palma milagreira.

Trahamunda volveu a ingresar no convento de San Martiño e morreu ó pouco. Foi enterrada alí pero en 1578 trasladárona ó mosteiro de Poio. O seu sepulcro, de estilo suevo-visigótico, consérvase na capela maior do convento.

É coñecida como a patroa da morriña e dos emigrantes, así como avogosa para dores de oídos. O seu día é o 14 de novembro.

## Notas 
## Véxase tamén 
### Bibliografía 
*
*
*
*
Miraflores, Padriñán, Sanxenxo

**Miraflores** é un lugar da parroquia de Padriñán do concello de Sanxenxo (Pontevedra). Segundo o IGE, tiña 208 habitantes en 2016 (97 mulleres e 111 homes), o que representa un notable aumento respecto ós anos 2009, cando tiña 165 veciños, e 2004, cando eran só 114.

Pardo Bazán escribiu o seguinte:

## Lugares e parroquias 
### Lugares de Padriñán 
### Parroquias de Sanxenxo 
## Véxase tamén 
* Lugares de Sanxenxo
Sanxenxo, Padriñán, Sanxenxo

**Sanxenxo** é un lugar da parroquia de Padriñán do concello de Sanxenxo (Pontevedra). Constitúe o centro histórico da actual vila de Sanxenxo, ó redor da igrexa vella de San Xenxo, de estilo gótico mariñeiro.

Segundo o IGE en 2016 tiña 2275 habitantes (1175 mulleres e 1100 homes), 62 menos ca en 2009 e 153 máis ca en 2004.

## Lugares e parroquias
### Lugares de Padriñán
### Parroquias de Sanxenxo
## Véxase tamén
*Lugares de Sanxenxo
Seixal, Padriñán, Sanxenxo

**Seixal** é un lugar da parroquia de Padriñán do concello de Sanxenxo (Pontevedra). Segundo o IGE, tiña 44 habitantes en 2016 (22 mulleres e 22 homes), o que representa un descenso respecto ó ano 2009, cando tiña 47 veciños, para alcanzar a poboación que tiña en 2004, cando eran 43 habitantes.

## Lugares e parroquias
### Lugares de Padriñán
### Parroquias de Sanxenxo
## Véxase tamén
*Lugares de Sanxenxo
O Vinquiño, Padriñán, Sanxenxo

**O Vinquiño** é un lugar da parroquia de Padriñán do concello de Sanxenxo (Pontevedra). Segundo o IGE, tiña 104 habitantes en 2016 (51 mulleres e 53 homes), o que representa un marcado descenso respecto ó ano 2009, cando tiña 140 veciños, e ó ano 2004, cando eran 120. Está situado xunto ao Vinquiño (Adina), estando o lugar dividido entre dúas parroquias.

No lugar do Vinquiño remata a autovía galega AG-41, que continúa cara ó Grove transformada no corredor galego VG-4.1 ata a praia da Lanzada.

## Lugares e parroquias 
### Lugares de Padriñán 
### Parroquias de Sanxenxo 
## Véxase tamén 
* Lugares de Sanxenxo

## Notas
SYR3: Invito al ĉielo

***SYR3: Invito al ĉielo*** é un EP da banda estadounidense de rock alternativo Sonic Youth. É o terceiro disco dunha serie de edicións experimentais feitas polo selo da banda SYR, leading up to the release of their 1998 record A Thousand Leaves. En *SYR3* a banda colaborou co produtor e músico Jim O'Rourke, e o seu traballo co grupo despois de *SYR3* fixo que se convertese en membro oficial de Sonic Youth no seu álbum do 200 *Murray Street*.

*SYR3* continúa a tradición de escribir o libreto das edicións da serie SYR en distintos idiomas, neste caso usando o esperanto. Porén, as letras de Kim Gordon están cantadas en inglés.

## Listaxe de cancións
SYR4: Goodbye 20th Century

***SYR4: Goodbye 20th Century*** é un dobre álbum de versións de gravacións de música de vangarda feita pola banda estadounidense de rock alternativo Sonic Youth con algúns colaboradores.

*SYR4* conta con traballos de compositores clásicos de vangarda como John Cage, Yoko Ono, Steve Reich e Christian Wolff, interpretados por Sonic Youth xunto con varios colaboradores da escena de vangarda moderna, como Christian Marclay, William Winant, Wharton Tiers, Takehisa Kosugi e outros. O álbum recibío críticas dispares, pero a meirande parte delas eloxiaban os esforzos do grupo para reinterpretar e popularizar os traballos dos distintos compositores.

A diferenza doutras edicións da serie SYR, o libreto está escrito en inglés.

## Listaxe de cancións
SYR6: Koncertas Stan Brakhage Prisiminimui

***SYR6: Koncertas Stan Brakhage Prisiminimui*** é un EP da banda estadounidense de rock alternativo Sonic Youth. Trátase do sexto traballo dunha serie de edicións experimentais feitas polo propio sela da banda, SYR. O álbum é unha gravación ao vivo feita en abril do 2003 nun concerto benéfico polo Anthology Film Archives.

*SYR6* continúa a tradición da serie SYR de escribir o libreto en distintas linguas, neste caso en lituano. O título e o libreto foi traducido a esta lingua polo cineasta Jonas Mekas.

É a primeira edición da serie SYR que non foi lanzada en vinilo.

## Listaxe de cancións 
# "Heady Jam #1" – 24:16
# "Heady Jam #2" – 14:13
# "Heady Jam #3" – 27:02
Entertainment Weekly

***Entertainment Weekly*** (ás veces abreviado como ***EW***) é unha revista publicada por Time Inc. nos Estados Unidos con artigos sobre películas, televisión, música, producións teatrais de Broadway, libros e cultura popular. O primeiro número de *Entertainment Weekly* publicouse en 1990. En 2003, a súa circulación era de 1&nbsp;635&nbsp;623 de copias.

## Notas 
## Véxase tamén 
### Ligazóns externas 
* Páxina web oficial
SYR5

***SYR5*** é un álbum de Kim Gordon, DJ Olive e Ikue Mori, editado o 29 de agosto do 2000 como parte da serie SYR.

Seguindo a tradición de escribir o libreto das edicións da serie SYR en distintas linguas, *SYR5* está en xaponés.

## Listaxe de cancións 
# "Olive's Horn" – 4:22
# "International Spy" – 2:41
# "Neu Adult" – 2:35
# "Paperbag / Orange Laptop" – 6:18
# "Stuck on Gum" – 4:05
# "Fried Mushroom" – 8:25
# "What Do You Want? (Kim)" – 3:55
# "Lemonade" – 6:38
# "We Are the Princesses" – 3:36
# "Take Me Back" – 4:25
# "Take It to the Hit" – 7:32
Calendario lunisolar

Un **calendario lunisolar** é un calendario que indica o tempo tomando en consideración tanto as fases do Sol como as fases da Lúa. Se o ano solar se define como un ano tropical, daquela un calendario lunisolar dará unha indicación da estación; se se toma como un ano sideral entón o calendario predecirá a constelación preto da cal ocorrerá a lúa chea. Xeralmente tamén se require que o ano teña un número enteiro de meses; a maioría dos anos ten 12 meses pero cada segundo ou terceiro ano ten 13 meses.

## Véxase tamén 
### Ligazóns externas 
* Lunisolar Calendar
SYR8: Andre Sider Af Sonic Youth

***SYR8: Andre Sider Af Sonic Youth*** é un álbum da banda estadounidense de rock alternativo Sonic Youth co saxofonista sueco Mats Gustafsson e o músico noise xaponés Merzbow. É a oitava edición da serie SYR e apareceu o 28 de xullo do 2008.

O álbum foi gravado o 1 de xullo do 2005 no Roskilde Festival e o seu libreto está escrito en dinamarqués, continuando a tradición da serie, e significa "outras caras de Sonic Youth"..

## Listaxe de cancións 
#"Andre Sider af Sonic Youth"&nbsp;– 57:32
Papá Noel

**Papá Noel** ou **Santa Claus** é o personaxe lendario que segundo a cultura occidental trae agasallos aos nenos por Nadal. É un personaxe inspirado nun bispo cristián de orixe grega chamado Nicolao, que viviu no século IV na Anatolia, nos vales de Licia (na actual Turquía). Era unha das persoas máis veneradas polos cristiáns da Idade Media, do que aínda hoxe se conservan as súas reliquias na basílica de San Nicolao, en Bari (Italia).miniatura|esquerda
## Véxase tamén 
### Outros artigos 
*Apalpador
### Ligazóns externas 
* Quen é Santa Klaus? 
* A lenda de Santa Claus
SYR7: J'Accuse Ted Hughes

'''''SYR7: J'Accuse Ted Hughes''''' é un álbum da banda estadounidense de rock alternativo Sonic Youth, editado dentro das súas series SYR. Foi lanzado só en vinilo, sendo o primeiro da serie que non tivo edición en CD, e conta con dúas únicas cancións: "J'Accuse Ted Hughes" e "Agnès B. Musique". Consiste nunha peza improvisada interpretada ao vivo durante a actuación da banda o 8 de abril de 2000 no primeiro festival All Tomorrow's Parties, seguida dunha banda sonora non utilizada para un desfile de moda de Agnes B.

*SYR7* segue a tradición das series SYR de ter notas en distintas linguas, e o seu libreto está escrito en arpitano, unha lingua falada en rexións de Francia, Suíza e Italia. A portada provén dunha crítica negativa de *Melody Maker* sobre a actuación da banda no ATP, facendo referencia ao disco anterior de SYR, *Goodbye 20th Century*, co titular "Adeus 20th Century, adeus talento!".

## Listaxe de cancións 
## Notas
Padriñán, Padriñán, Sanxenxo

**Padriñán** é un lugar da parroquia de Padriñán do concello de Sanxenxo (Pontevedra). Segundo o IGE, tiña 165 habitantes en 2016 (88 mulleres e 77 homes), o que representa un descenso respecto ó ano 2009, cando tiña 175 veciños, para superar lixeiramente a poboación que tiña en 2004, cando eran 158 habitantes.

## Lugares e parroquias 
### Lugares de Padriñán 
### Parroquias de Sanxenxo 
## Véxase tamén 
* Lugares de Sanxenxo
Bobby Farrell

**Bobby Farrell**, nado en Aruba, nos Países Baixos, o 6 de outubro de 1949 e finado en San Petersburgo o 30 de decembro de 2010, foi o cantante principal do grupo pop e de música disco Boney M.

## Notas 
## Véxase tamén 
### Ligazóns externas 
* Club de fans de Farrell
Carlos V de Francia

**Carlos V o Sabio**, en francés *Charles V le Sage*, nado en Vincennes o 21 de xaneiro de 1338 e finado en Nogent-sur-Marne o 16 de setembro de 1380, foi un rei francés.

## Traxectoria 
Fillo primoxénito de Xoán II de Francia foi o terceiro rei da dinastía Valois. En 1355 foi investido como duque de Normandía e delfín de Francia, sendo coroado rei en 1364. Ao ano seguinte apoiou a sublevación de Henrique de Trastámara contra o rei de Castela Pedro I, quen obtivo os apoios da nobreza galega e do príncipe inglés Eduardo de Woodstock, alcumado o *Príncipe Negro*. Deu comezo unha guerra civil, coa vitoria final de Henrique e o rei francés.

Continou tamén coa Guerra dos Cen Anos contra os ingleses. Durante o seu reinado Avignon deixou de ser sede pontificia e o papa Gregorio XI reinstaurou Roma como tal en 1377. Ao ano seguinte Gregorio faleceu e Carlos aceptou como novo papa a Urbano VI. Porén, os cardeais escolleron a Clemente VII, coñecido como o Antipapa Clemente VII. O monarca francés acabou apoiando a Urbano, quen lle prometera levar de novo a sede a Avignon.

## Véxase tamén 
### Ligazóns externas 
* Biografía de Carlos V o Sabio
A Arnosa, Vilalonga, Sanxenxo

**A Arnosa** é un lugar da parroquia de Vilalonga do concello de Sanxenxo (Pontevedra). Segundo o IGE, tiña 142 habitantes en 2016 (71 mulleres e 71 homes), o que representa un descenso continuado respecto ó ano 2009, cando tiña 159 veciños, e 2004, cando eran 170.

Constitúe, xunto cos lugares lindeiros de Rouxique e A Fianteira, unha boa zona para a observación de aves acuáticas nas distintas lagoas artificiais creadas trala extracción de arxila con destino ás telleiras e fábricas de ladrillos existentes nesta zona. Pola presenza de aves, forma parte do Complexo Intermareal Umia-O Grove.

## Lugares e parroquias
### Lugares de Vilalonga
### Parroquias de Sanxenxo
## Véxase tamén
*Lugares de Sanxenxo
Thouars

**Thouars** é unha localidade francesa situada no departamento de Deux-Sèvres, na rexión de Poitou-Charentes. En 2007 tiña 9.928 habitantes.

## Véxase tamén
### Ligazóns externas
* Páxina web do concello de Thouars
O Carballal, Vilalonga, Sanxenxo

**O Carballal** é un lugar da parroquia de Vilalonga do concello de Sanxenxo (Pontevedra). Segundo o IGE, tiña 6 habitantes en 2016 (3 homes e 3 mulleres), o mesmo número de habitantes que tiña en 2009 e en 2004.

## Lugares e parroquias 
### Lugares de Vilalonga 
### Parroquias de Sanxenxo 
## Véxase tamén 
* Lugares de Sanxenxo
Standing on a Beach/Staring at the Sea

***Standing on a Beach*** (titulado ***Staring at the Sea*** en formato CD) é un recompilatorio de sinxelos da banda inglesa The Cure, editado o 6 de maio de 1986, unha década despois da fundación do grupo. O título do CD está collido das primeiras liñas da letra do sinxelo de estrea de The Cure "Killing an Arab".

## Listaxe de cancións 
### Edición en vinilo 
# "Killing an Arab" (Robert Smith, Lol Tolhurst, Michael Dempsey) – 2:22
# "Boys Don't Cry" (Dempsey, Smith, Tolhurst) – 2:35
# "Jumping Someone Else's Train" (Smith, Tolhurst, Dempsey) – 2:54
# "A Forest" (Smith, Tolhurst, Simon Gallup, Matthieu Hartley) – 4:53
# "Primary" (Smith, Tolhurst, Gallup, Hartley) – 3:33
# "Charlotte Sometimes" (Smith, Tolhurst, Gallup) – 4:13
# "The Hanging Garden" (Smith, Tolhurst, Gallup) – 4:21
# "Let's Go to Bed" (Smith, Tolhurst) – 3:33
# "The Walk" (Smith, Tolhurst) – 3:28
# "The Love Cats" (Smith) – 3:38
# "The Caterpillar" (Smith, Tolhurst) – 3:38
# "In Between Days" (Smith) – 2:56
# "Close to Me" (Smith) – 3:39

### Edición en CD/Video 
# "Killing an Arab" (Smith, Tolhurst, Dempsey) – 2:22
# "10:15 Saturday Night" (Smith, Tolhurst, Dempsey) – 3:37 
# "Boys Don't Cry" (Smith, Tolhurst, Dempsey) – 2:35
# "Jumping Someone Else's Train" (Smith, Tolhurst, Dempsey) – 2:57
# "A Forest" (Smith, Tolhurst, Gallup, Hartley) – 4:53
# "Play for Today" (Smith, Tolhurst, Gallup, Hartley) – 3:42 
# "Primary" (Smith, Tolhurst, Gallup) – 3:33
# "Other Voices" (Smith, Tolhurst, Gallup) – 4:26 (
# "Charlotte Sometimes" (Smith, Tolhurst, Gallup) – 4:13
# "The Hanging Garden" (Smith, Tolhurst, Gallup) – 4:21
# "Let's Go to Bed" (Smith, Tolhurst) – 3:33
# "The Walk" (Smith, Tolhurst) – 3:28
# "The Lovecats" (Smith) – 3:38
# "The Caterpillar" (Smith, Tolhurst) – 3:38
# "In Between Days" (Smith) – 2:56
# "Close to Me" (Smith) – 3:39
# "A Night Like This" (Smith) – 4:11

### Edición en casete 
#### Side one - The singles 
# "Killing an Arab" (Smith, Tolhurst, Dempsey) – 2:22
# "Boys Don't Cry" (Smith, Tolhurst, Dempsey) – 2:35
# "Jumping Someone Else's Train" (Smith, Tolhurst, Dempsey) – 2:54
# "A Forest" (Smith) – 4:53
# "Primary" (Smith, Tolhurst, Gallup) – 3:33
# "Charlotte Sometimes" (Smith, Tolhurst, Gallup) – 4:13
# "The Hanging Garden" (Smith, Tolhurst, Gallup) – 4:21
# "Let's Go to Bed" (Smith, Tolhurst) – 3:33
# "The Walk" (Smith, Tolhurst) – 3:28
# "The Lovecats" (Smith) – 3:38
# "The Caterpillar" (Smith, Tolhurst) – 3:38
# "In Between Days" (Smith) – 2:56
# "Close to Me" (Smith) – 3:39

#### Side two - The b-sides 
# "I'm Cold"  (Smith, Tolhurst, Dempsey) – 2:47 
# "Another Journey By Train" (Smith, Gallup, Tolhurst, Hartley) – 3:04
# "Descent" (Smith, Gallup, Tolhurst) – 3:07
# "Splintered in Her Head" (Smith, Gallup, Tolhurst) – 5:16 
# "Mr Pink Eyes" (Smith, Tolhurst) – 2:42
# "Happy the Man" (Smith) – 2:45 
# "Throw Your Foot" (Smith) – 3:33 
# "The Exploding Boy" (Smith) – 2:52 
# "A Few Hours After This" (Smith) – 2:26
# "A Man Inside My Mouth" (Smith) – 3:05 
# "Stop Dead" (Smith) – 4:02
# "New Day" (Smith, Tolhurst) – 4:08
Manuae

O topónimo **Manuae** pode referirse a:

***Manuae**, atol das Illas da Sociedade;
***Manuae**, atol das Illas Cook.